El torneig de Ķemeri de 1937 fou un torneig d'escacs que es va celebrar a la ciutat balneari de Ķemeri, Letònia, al Golf de Riga entre el 16 de juny i el 8 de juliol de 1937. Hi va haver tres guanyadors "ex aequo": Samuel Reshevsky, Salo Flohr i Vladimirs Petrovs. Petrovs era un dels millors jugadors del món a les darreries dels 1930 (per exemple, tingué una actuació destacada a la 8a olimpíada a Buenos Aires 1939), però degut a la tragèdia política que va assolar els estats Bàltics durant la II Guerra Mundial, va esdevenir una víctima de la repressió soviètica i va morir al gulag de Kotlas (a Rússia) el 1943.